بؤیوک بریتانیادا حکومت رسمی‌سی مارک اسپنسر ژوئن ین 7-ده "برگزیت" لاییحه‌سی‌نین سس وئرمه‌یه چیخاریلمایاجاغینی بیلدیردی.
آوروپا پارلامئنتینده اینگیلتره‌یه اوچون آیریلان 73 یئر اوچون دونن یئرلی ساعاتلا 07.00-دا باشلایان سس وئرمه ایشی 22.00-دا باشا چاتدی.
همین گون سس وئرن هوللاندیانین عکسینه اینگیلتره‌ده سس قوتولاری ایله باغلی سورغولارین یاییملانمایاجاغی اعلان ائدیلدی.
اینگیلتره‌ده یاشایان بعضی آوروپا بیرلیگی وطنداش‌لاری قئیدیاتدا اولما‌لارینا باخمایا‌راق سس سالا بیلمه‌دیک‌لرینی بیلدیریب‌لر.
پروبلئمین سندلرین واختیندا ایشه سالینماماسیندان قایناقلاندیغی ایره‌لی سورولدوکده، سئچکی کمیسیونو سس وئره بیلمه‌ین‌لرین خیال قیریخ‌لیغینی باشا دوشدوگونو آچیقلاماقلا کیفایتلندی.
2016 -جی ایلده کئچیریلن رفرندوملا آوروپا بیرلیگیندن آیریلما (برگزیت) قراری آلماسی سببیله آوروپا بیرلیگی سئچکی‌سینده ایشتیراک ائتمه‌یه‌جگی گؤزلنیلن اینگیلتره خالق 29 مارس اولان "برگزیت" تاریخی‌نین 31 اوکتبرا تاخیره سالینماسی ایله سئچکی کئچیرمک مجبوریتینده قالدی.
